Predkladacia správa

	Informácia z kontroly plnenia úloh z uznesení vlády splatných v IV. štvrťroku 2005 v ministerstvách  a ostatných ústredných orgánoch štátnej správy je predložená na rokovanie vlády na základe uznesenia vlády č. 1001/2005, ktorým bolo schválené „Zameranie kontrolnej činnosti Úradu vlády SR na I. polrok 2006“.

Správa  obsahuje stav plnenia úloh vyplývajúcich z  uznesení vlády splatných                 v  IV. štvrťroku 2005. Z  celkového počtu 889 termínovaných a  splatných úloh v kontrolovanom období bolo splnených 835 úloh (93,9 %), 47 úloh bolo splnených oneskorene (5,3 %) a 7 úloh (0,8 %) bolo nesplnených. Podiel  netermínovaných úloh predstavuje 69,5 % zo všetkých uložených úloh a  je najnižší v  porovnaní s predchádzajúcimi rokmi. Viac návrhov netermínovaných úloh ako termínovaných predložili minister vnútra       a podpredseda vlády pre európske záležitosti, ľudské práva a menšiny. V rámci uznesenia sa navrhuje vláde zmeniť termín splnenia úloh, ktoré boli podľa výsledkov kontroly nesplnené na 30. september 2006.

Bratislava 5. mája 2006